**Elias Brenner,** nado na parroquia de Storkyro na provincia de Ostrobotnia, (Finlandia) o 18 de abril de 1647 e finado o 16 de xaneiro de 1717, foi un artista sueco finés, debuxante e anticuario. Foi especialmente coñecido polo seu traballo como miniaturista de retratos e numismático.

Traxectoria
-----------

Foi un dos vinte fillos do vigairo Isaacus Henrici Brennerus e Susanna Werenberg. Acudiu á escola en Nykarleby e Pori. En 1663, matriculouse na Universidade de Uppsala onde estudou teoloxía e despois arqueoloxía. En 1668, entrou como debuxante ao servizo do Colexio da Antigüidade (*Antikvitetskollegium*) que fora creado nesa cidade polo rei Gustavo II Adolfo, no ano anterior.

Posteriormente, converteuse en asistente técnico e traballou principalmente para Johan Hadorph (1630-1693) que foi director xeral da Xunta de Patrimonio Nacional de Suecia (*Riksantikvarieämbetet*). En 1672, renunicou ao seu cargo para participar como miniaturista de retratos e levar a cabo investigacións como nunimatista. En 1673, viaxou con Hadorph para se uniren ao rei Carlos XI de Suecia no seu prolongado Eriksgata que incluíu unha viaxe a Copenhague. En 1677, foi nomeado pintor en miniatura na Corte Real de Suecia onde continuou a pintar até a súa morte en 1717.

### *Thesaurus*

En 1691, publicouse o seu gran traballo sobre moedas suecas *Thesaurus nummorum Sveo-Gothicorum*. No ano seguinte o goberno comezou a difundilo, a escala limitada, como agasallo a dignatarios e profesionais. A súa acollida foi moi boa e o libro foi mencionado con eloxios na prensa estranxeira. Brenner foi nomeado membro extraordinario do Colexio de Antigüidade sueco en 1692 e recibiu unha considerable subvención anual polo seu traballo de "grande elaboración e perfección". Ao ano seguinte, foi nomeado asesor alí cun soldo do goberno. Catorce anos despois da súa morte, Nils Piping emitiu unha nova edición modificada de *Thesaurus*. O número de imaxes aumentou entón de 431 a 574 e se engadiron as súas coleccións e as historias dos coleccionistas suecos.

Vida persoal
------------

Brenner casou en dúas ocasións. En 1676, casou con Erengerd Stamm (1656–1679) e, en 1680 casou coa escritora sueca, poetisa e anfitrioa, Sophia Elisabet Brenner (1659–1730). Morreu en Estocolmo durante 1717 e foi enterrado na Riddarholmskyrkan en Estocolmo.

Galería
-------

* Retrato dunha señoraRetrato dunha señora
* Nicodemus Tessin, o novoNicodemus Tessin, o novo
* Retrato dun homeRetrato dun home
* Hartwick LosckHartwick Losck
* Bengt OxenstiernaBengt Oxenstierna

Notas
-----

1. ↑  Vennberg, Erik. "Elias Brenner". *sok.riksarkivet.se* (en sueco). Consultado o 18 de nivembro de 2020.
2. ↑  "Antikvitetskollegiet och Antikvitetsarkivet (1666 – 1785)". *sok.riksarkivet.se* (en sueco). Arquivado dende o orixinal o 15 de febreiro de 2019. Consultado o 18 de novembro de 2020.
3. ↑  Liedgren, Jan. "Johan Hadorph". *sok.riksarkivet.se* (en sueco). Consultado o 18 de novembro de 2020.
4. ↑  Meijer, Bernhard (ed.) (1904). "Antikvarie - Antillerna". *Nordisk familjebok* (en noruegués). Estocolmo: Uggleupplagan. pp. 1139–1140.
5. ↑  Castrén, Gunnar. "Sophia Elisabet Brenner (f. Weber)". *sok.riksarkivet.se* (en sueco). Consultado o 18 de novembro de 2020.

Véxase tamén
------------

### Outros artigos

* Medalla Elias Brenner

|  |  |
| --- | --- |
| Control de autoridades | 
* Wd: Q3431614
* WorldCat
* VIAF: 59357555
* BNF: 14970534d
* CERL: cnp01208438
* FAST: 64464
* FNA: ID
* GND: 140541632
* ISNI: 0000 0000 7688 7294
* KulturNav: ID
* LCCN: n80153091
* NTA: 129047600
* OL: OL1986052A
* RKD: 12370
* SELIBR: 179116
* SNAC: w6qg91nh
* SUDOC: 152486232
* Treccani: elias-brenner
* ULAN: 500087018

 |